钦定古今图书集成/明伦汇编/氏族典/第495卷 > 郑玨
## 钦定古今图书集成/明伦汇编/氏族典/第495卷 > 郑玨

按《五代史郑玨传》：“玨，唐宰相綮之诸孙也。其父徽，为
河南尹张全义判官。玨少依全义，举进士及第。昭宗
时为监察御史。梁太祖即位，累拜翰林学士奉旨。末
帝时拜中书侍郎同中书门下平章事。唐庄宗入汴，
玨率百官迎谒道左，贬莱州司户参军，量移曹州司
马。张全义为言于郭崇韬，复召为太子宾客。明宗即”
位，拜玨平章事，致仕，卒。